B4-0737, 0787, 0799, 0815 και 0827/96

Ψήφισμα σχετικά με τη δολοφονία της Kudiratu Abiola στη Νιγηρία

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με τη Νιγηρία, ιδίως δε εκείνο της 23ης Μαΐου 1996 ((Βλέπε ΣΠ της ημερομηνίας αυτής, Μέρος ΙΙ, σημείο 10, β))),

Α. συγκλονισμένο από τη δολοφονία, στις 4 Ιουνίου 1996, της Kudiratu Abiola, συζύγου του δημοκρατικά εκλεγμένου Προέδρου της Νιγηρίας κ. Meshood Abiola,

Β. λαμβάνοντας υπόψη ότι η Kudiratu Abiola είχε αναδειχθεί σε υπερασπιστή του αγώνα του συζύγου της Mashood, ο οποίος συνελήφθη διότι ανακηρύχθηκε νικητής των προεδρικών εκλογών της 12ης Ιουνίου 1996, οι οποίες ακυρώθηκαν από τους στρατιωτικούς,

Γ. λαμβάνοντας υπόψη την καταγγελία της αντιπολιτευτικής συμμαχίας της Νιγηρίας ότι η δολοφονία της Kudiratu Abiola οφείλεται σε πολιτικούς λόγους,

Δ. υπενθυμίζοντας ότι κατά τους τελευταίους μήνες έχουν γίνει επανειλημμένες απόπειρες εις βάρος αντιφρονούντων, γεγονός που δημιουργεί κλίμα εξαιρετικής αβεβαιότητας αναγκάζοντας ορισμένους από τους εν λόγω αντιφρονούντες να εγκαταλείψουν τη χώρα τους, όπως ο Wole Sayinka το 1994 και, προσφάτως, ο Anthony Enahoro,

Ε. επαναλαμβάνοντας ότι καταδικάζει τη δολοφονία των αγωνιστών της φυλής Ogoni, και μεταξύ αυτών του Ken Saro-Wiwa,

ΣΤ. εκτιμώντας ότι, δύο χρόνια μετά την αιφνιδιαστική διακοπή της εκλογικής διαδικασίας, το στρατιωτικό καθεστώς διατηρείται στην εξουσία με την επιβολή βίας και ότι οι συλλήψεις προσωπικοτήτων της πολιτικής και της κοινωνίας καταδεικνύουν τον αντιδημοκρατικό και δικτατορικό χαρακτήρα του στρατιωτικού καθεστώτος της Νιγηρίας,

Ζ. εκφράζοντας την ανησυχία του για τη σύλληψη του κ. Nnimmo Bassey, εκπροσώπου του Παρατηρητηρίου Πετρελαίου της Νιγηρίας και Διευθυντή σχεδίων περιβαλλοντικών δικαιωμάτων της Οργάνωσης Πολιτικών Ελευθεριών (CLO) κατά τη μετάβασή του σε περιφερειακή διάσκεψη,

Η. εκφράζοντας την αγανάκτησή του λόγω της αλλαζονικής στάσης απροκάλυπτης περιφρόνησης που τηρεί η κυβέρνηση της Νιγηρίας έναντι διεθνών εκκλήσεων για την αποκατάσταση της δημοκρατίας, μιας ανεξάρτητης δικαστικής εξουσίας, του κράτους δικαίου και του σεβασμού των ανθρωπίνων δικαιωμάτων των πολιτών της χώρας αυτής,

Θ. πεπεισμένο ότι μόνον οι συμφωνημένες διεθνείς κυρώσεις με στόχο την οικονομική, διπλωματική και πολιτική απομόνωση των αρχών της Νιγηρίας που θα εφαρμοστούν αποτελεσματικά μπορούν να ασκήσουν πίεση στο καθεστώς του Sani Abacha για να εγκαθιδρύσει καθεστώς συνταγματικής δημοκρατίας,

1. καταδικάζει τη δολοφονία της Kudiratu Abiola και εκφράζει την αλληλεγγύη του στον κ. Abiola και προς όλους εκείνους οι οποίοι διαδηλώνουν σθεναρώς την προσκόλλησή τους στις αρχές της δημοκρατίας και στο σεβασμό των ανθρωπίνων δικαιωμάτων[semigr ]

2. απαιτεί να διαλευκανθεί πλήρως αυτή η πολιτική δολοφονία και να προσαχθούν ενώπιον της δικαιοσύνης οι υπαίτιοί της. Φρονεί ότι πρέπει να συσταθεί διεθνής εξεταστική επιτροπή η οποία να συμμετάσχει στις απαραίτητες έρευνες προκειμένου να διασφαλισθεί η αντικειμενικότητα της έρευνας αυτής[semigr ]

3. προτρέπει συνεπώς τις αρχές της Νιγηρίας να προβούν αμέσως στη σύσταση δικαστικής εξεταστικής επιτροπής για τη διερεύνηση της υπόθεσης της δολοφονίας της Kudiratu Abiola, του Chief Rewani και της επίθεσης κατά του Chief Ibru, καθώς και των άλλων επιθέσεων που εξαπολύθηκαν τους τελευταίους μήνες και να συμμετάσχουν στην ανωτέρω επιτροπή εκπρόσωποι της διεθνούς κοινότητας για να εξασφαλιστεί η ανεξαρτησία της[semigr ]

4. ζητεί την απελευθέρωση όλων των πολιτικών κρατουμένων και συγκεκριμένα των Mashood Abiola, Felix Ndamaigidia, Rebecca Onyabi Ikpe και Nnimmo Bassey[semigr ]

5. καταδικάζει την κυβέρνηση της Νιγηρίας για τη συνεχιζόμενη βίαιη αντιμετώπιση των αντιφρονούντων και κάθε δημοκρατικής δυνάμεως της χώρας και καλεί το Συμβούλιο, την Επιτροπή και τα κράτη μέλη να ενισχύσουν χωρίς δισταγμούς και καθυστερήσεις τις κυρώσεις εις βάρος της Νιγηρίας και να μεριμνήσουν για την αυστηρή εφαρμογή τους[semigr ]

6. καλεί τον Οργανισμό Αφρικανικής Ενότητας να απομονώσει πολιτικώς τη Νιγηρία[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, το Γενικό Γραμματέα τον ΟΑΕ, το Γενικό Γραμματέα των Ηνωμένων Εθνών, τους Συμπροέδρους της Συνέλευσης Ίσης Εκπροσώπησης ΑΚΕ-ΕΕ, καθώς και στις στρατιωτικές αρχές της Νιγηρίας.